
PARLAMENTUL ROMÂNIEI
CAMERA DEPUTAȚILOR
COMISIA PENTRU INDUSTRII ȘI SERVICII

Tel: 021.316.03.43.
Fax: 021.315.34.01. 
    E-mail: cp03@cdep.ro
                 București, 23.02.2021
                   Nr.4c-3/465/2020
AVIZ

asupra proiectului de Lege privind aprobarea Ordonanţei de urgenţă a Guvernului nr.138/2020 pentru modificarea şi completarea Ordonanţei de urgenţă a Guvernului nr.118/2020 privind aprobarea Programului de susţinere a întreprinderilor mici şi mijlocii "IMM LEASING DE ECHIPAMENTE ŞI UTILAJE"

În conformitate cu prevederile art.94 și 115 alin. (3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei pentru buget, finanțe și bănci și Comisiei pentru politică economică, reformă și privatizare care sunt sesizate în fond, cu proiectul de Lege privind aprobarea Ordonanţei de urgenţă a Guvernului nr.138/2020 pentru modificarea şi completarea Ordonanţei de urgenţă a Guvernului nr.118/2020 privind aprobarea Programului de susţinere a întreprinderilor mici şi mijlocii "IMM LEASING DE ECHIPAMENTE ŞI UTILAJE", transmis cu adresa nr. P.L.x. 576/2020 din 30 septembrie 2020.

Consiliul Legislativ, cu avizul nr.832/18.08.2020, avizează favorabil proiectul de ordonanță de urgență cu observații și propuneri.

Consiliul Economic și Social, prin adresa nr. 5878/16.07.2020 avizează favorabil actul normativ. 


Senatul, în calitate de primă Cameră sesizată, a adoptat proiectul de lege în condițiile art. 115 alin. (5) teza a III-a din Constituția României, republicată.

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.118/2020. Prezentul proiect de lege vizează: clarificarea definiţiilor pentru beneficiarul programului, contractul de garantare, finanţarea de tip leasing şi leasing financiar; clarificarea noţiunii de leasing financiar în sensul prevăzut de Ordonanţa Guvernului nr.51/1997; asigurarea faptului că statul român beneficiază de o garanţie reală mobiliară constituită asupra bunului obiect al leasingului financiar, precum şi securizarea încasării sumelor cuvenite ca urmare a valorificării activului; introducerea unor dispoziţii privind valorificarea bunurilor din contractul de leasing financiar, având în vedere calitatea de proprietar a finanţatorului; reglementarea procedurii de distribuire a sumelor provenite din valorificarea bunurilor care fac obiectul contractului de leasing, precum şi cea referitoare la sumele rezultate din executarea garanţiilor accesorii, cât şi din încasările amiabile; introducerea unor dispoziţii în privinţa recuperării creanţelor bugetare de către organele fiscale în paralel cu procedura de executare a garanţiilor demarată de către finanţator; stabilirea de competenţe pentru recuperarea creanţelor bugetare rezultate din plata garanţiilor emise de finanţările acordate în cadrul programului.


Examinarea proiectului de lege a avut loc în ședința a comisiei din 23 februarie 2021.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege pentru adoptarea proiectul de Lege privind aprobarea Ordonanţei de urgenţă a Guvernului nr.138/2020 pentru modificarea şi completarea Ordonanţei de urgenţă a Guvernului nr.118/2020 privind aprobarea Programului de susţinere a întreprinderilor mici şi mijlocii "IMM LEASING DE ECHIPAMENTE ŞI UTILAJE".

Prin obiectul de reglementare și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

SÁNDOR BENDE
Șef birou, Cristina Neicu

